Diari Oficial de la Generalitat Valenciana


Sumari del DOGV 9836, del 25-04-2024 (2024/3521)

Extracte de la Resolució de 3 d'abril de 2024, de la Gerència del Consorci del Consell de l'Horta de València, per la qual s'aproven les bases reguladores i la convocatòria per a l'any 2024 de les subvencions destinades a les comunitats de regants de domini dels regadius històrics de l'horta de València per a la millora del sistema de regadiu tradicional.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9836

Data del DOGV
:   25-04-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/3521


Data del document
:   03-04-2024

Organisme emissor
:   Consorci del Consell de l'Horta de València

Tipus de document
:   Extracte

Anàlisi jurídica

Extracte de la Resolució de 3 d'abril de 2024, de la Gerència del Consorci del Consell de l'Horta de València, per la qual s'aproven les bases reguladores i la convocatòria per a l'any 2024 de les subvencions destinades a les comunitats de regants de domini dels regadius històrics de l'horta de València per a la millora del sistema de regadiu tradicional. [2024/3521]  
BDNS (identif.): 752463.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/752463  
  
Primer. Objecte  
Les subvencions a tramitar, en règim de concurrència competitiva, tenen per objecte l'execució de projectes de millores en les infraestructures de regadiu tradicional de l'horta de València en l'àmbit estricte establit en la Llei 5/2018 i en el Decret 219/2018 per a l'any 2024. I hauran de seguir les bases reguladores de les subvencions a concedir en règim de concurrència competitiva pel Consorci del Consell de l'Horta de València per a la millora del sistema de regadiu tradicional de l'horta de València.  
  
Segon. Beneficiàries  
Podran ser beneficiàries, i per tant sol·licitar les ajudes per a les obres de millores en les infraestructures de regadiu tradicional situades en l'àmbit estricte de l'horta de València definit en la Llei 5/2018, les comunitats de regants legalment constituïdes, que gestionen els regadius històrics de les séquies del Tribunal de les Aigües de la Vega de València, la Séquia Reial de Moncada, el canal del Túria, francs, marjals i extremals, i les hortes d'elevat valor patrimonial de les poblacions de Picanya, Paiporta, Torrent i Catarroja.  
  
Tercer. Quantia  
El pressupost destinat a finançar aquesta convocatòria ascendix a 155.000,00 euros, amb càrrec a la secció G0112, Agricultura, ramaderia i pesca; entitat 118, Consell de l'Horta de València; programa 711B00; línia de subvenció S1557, «Millora del sistema de regadiu tradicional de l'horta de València», del pressupost de despeses del Consorci del Consell de l'Horta de València per a l'any 2024. Aquesta quantia suposa la quantitat total màxima de què es pot disposar, que no podrà superar-se en cap cas.  
  
Quart. Bases reguladores  
Aprovades per resolució de la gerència del Consorci del Consell de l'Horta de València amb data de 3 d'abril de 2024.  
  
Quint. Lloc de presentació de sol·licituds  
Les sol·licituds amb la documentació complementària que les acompanye, segons les bases reguladores, es presentaran en el registre electrònic del Consorci del Consell de l'Horta de València.  
  
Sext. Termini de presentació de sol·licituds  
El termini per a la presentació de sol·licituds serà d'un mes a partir de l'endemà de la publicació d'aquest extracte de convocatòria en el Diari Oficial de la Generalitat Valenciana.  
  
València, 3 d'abril de 2024.- El gerent del Consorci del Consell de l'Horta de València: Miquel Jordá Piqueras.